CELEX: 32014R0972
Language: lv
Date: 2014-09-11 00:00:00
Title: Komisijas Īstenošanas regula (ES) Nr. 972/2014 ( 2014. gada 11. septembris ) par atsevišķu preču klasifikāciju kombinētajā nomenklatūrā

16.9.2014   
            
            
               LV
            
            
               Eiropas Savienības Oficiālais Vēstnesis
            
            
               L 274/1
            
         KOMISIJAS ĪSTENOŠANAS REGULA (ES) Nr. 972/2014
   (2014. gada 11. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. septembrī
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Šķidrs produkts, kas sastāv no silāna, MDP fosfāta monomēra, dimetakrilāta sveķiem, 2-hidroksietil-metakrilāta (HEMA), kopolimēra, pildvielas, etanola, ūdens un iniciatoriem. Tas ir paredzēts lietošanai zobārstniecībā.
                  Produkts sagatavo zoba kavitātes virsmu sasaistei ar plombējamo materiālu. To var izmantot arī zoba saknes jutīguma samazināšanai, dentīna kanālu noslēgšanai pirms amalgamas restaurāciju cementēšanas, par aizsargslāni stikla jonomēru plombējamiem materiāliem vai par saiti fisūru silantiem.
               
               
                  3006 40 00
               
               
                  Klasifikācija noteikta, ievērojot kombinētās nomenklatūras 1., 3.a) un 6. vispārīgo interpretācijas noteikumu, 30. nodaļas 4.f) piezīmi un KN kodu 3006 un 3006 40 00 formulējumu.
                  Ņemot vērā produkta objektīvās īpašības, proti, to, ka tajā ir etanols un ūdens, produkts ir šķidrāks nekā parastais plombējamais materiāls un spēj viegli iekļūt zobā.
                  Lai arī produkts šķietami ir adhezīvs, to izmanto kā praimeri dentīna virsmas aktivēšanai un sasaistei ar plombējamo materiālu. Produkts paliek zobā manipulācijas laikā un pēc tam un kļūst par plombes neatņemamu sastāvdaļu.
                  Klasificēšana pozīcijā 3506 pie līmes nav iespējama, jo pozīcijā 3006 sniegts precīzāks apraksts. Turklāt līmei nav raksturīgi daži no paredzētajiem lietojumiem (zoba saknes jutīguma samazināšana, dentīna kanālu noslēgšana un izmantošana par aizsargpārklājumu).
                  Tāpēc produkts klasificējams ar KN kodu 3006 40 00 pie zobu cementiem un citādiem zobu plombēšanas materiāliem.